ΓΡΑΠΤΗ ΕΡΩΤΗΣΗ E-2779/02

υποβολή: Luigi Cocilovo (PPE-DE) προς την Επιτροπή

(3 Οκτωβρίου 2002)

Θέμα: Εφαρμογή των Κανονισμών (ΕΟΚ) αριθ. 1408/71 και 574/72 στο πλαίσιο της Συμφωνίας ΕΕ — Ελβετίας

Ο ελβετικός ομοσπονδιακός νόμος για την ασφάλεια γήρατος, αναπηρίας και επιζώντων προβλέπει την καταβολή στα τέκνα δικαιούχου συντάξεως μιας πρόσθετης προσόδου ή συμπληρωματικής σύνταξης και όχι την καταβολή συγκεκριμένων οικογενειακών επιδομάτων.

Δεδομένου ότι από 1ης Ιουνίου 2002 η εφαρμογή των Κανονισμών (ΕΟΚ) αριθ. 1408/71(1) και 574/72(2) επεκτάθηκε και στην Ελβετία δυνάμει της Συμφωνίας μεταξύ της Ευρωπαϊκής Ένωσης και της Ελβετικής Ομοσπονδίας, μπορεί η Επιτροπή να μας πει πώς ρυθμίστηκε ή πρόκειται να ρυθμιστεί η ταυτόχρονη λήψη ελβετικής σύνταξης για τα δικαιούχα τέκνα και οικογενειακών επιδομάτων που προβλέπονται για τα ίδια αυτά τέκνα βάσει της νομοθεσίας άλλων κρατών μελών·

Εφαρμόζονται οι διατάξεις του Κεφαλαίου 3 (συντάξεις) του Κανονισμού αριθ. 1408/71 ή του Κεφαλαίου 8 (παροχές για τέκνα συντηρούμενα από δικαιούχους συντάξεων και για ορφανά)· Πώς αντιμετωπίζεται, για παράδειγμα, η περίπτωση συνταξιούχου που κατοικεί στην Ιταλία, συμπλήρωσε την τελευταία περίοδο ασφάλισης στην Ελβετία και δικαιούται σύνταξη για τα συντηρούμενα τέκνα από την Ελβετία και οικογενειακό επίδομα από την Ιταλία· Πώς εφαρμόζονται οι αποφάσεις του Δικαστηρίου για τον καθορισμό της ενδεχόμενης επιπρόσθετης αποζημίωσης·

Το πρόβλημα δεν φαίνεται να μπορεί να διευθετηθεί με τον Κανονισμό (ΕΚ) 1399/1999(3) του Συμβουλίου της 29ης Απριλίου 1999, δεδομένου ότι ο Κανονισμός αυτός περιορίζεται στη ρύθμιση των δικαιωμάτων των ορφανών.

(1) ΕΕ L 149 της 5.7.1971, σελ. 2.

(2) ΕΕ L 74 της 27.3.1972, σελ. 1.

(3) ΕΕ L 164 της 30.6.1999, σελ. 1.

Απάντηση της κυρίας Διαμαντοπούλου εξ ονόματος της Επιτροπής

(30 Οκτωβρίου 2002)

Η Επιτροπή επιθυμεί να ενημερώσει το αξιότιμο μέλος του Κοινοβουλίου ότι οι κοινοτικοί κανόνες για το συντονισμό των εθνικών συστημάτων κοινωνικής ασφάλισης, και ιδίως οι κανονισμοί (ΕΟΚ) αριθ. 1408/71(1) και (ΕΟΚ) αριθ. 574/72(2), περιλαμβάνουν λεπτομερείς ρυθμίσεις σχετικά με την καταβολή των επιδομάτων για εξαρτώμενα τέκνα δικαιούχων συντάξεων στο κεφάλαιο 8. Από την 1η Ιουνίου του 2002, ημερομηνία κατά την οποία τέθηκε σε ισχύ η συμφωνία για την ελεύθερη κυκλοφορία των ατόμων μεταξύ της Κοινότητας και της Ελβετίας, ισχύουν και οι ακόλουθοι κανόνες όσον αφορά τη χώρα αυτή:

Το άρθρο 77 του κανονισμού (ΕΟΚ) αριθ. 1408/71 προσδιορίζει το κράτος μέλος το οποίο είναι αρμόδιο για την καταβολή των επιδομάτων για εξαρτώμενα τέκνα δικαιούχων συντάξεων, σύμφωνα με το εάν ένα άτομο λαμβάνει σύνταξη με βάση τη νομοθεσία ενός ή περισσότερων κρατών μελών: εάν ο δικαιούχος σύνταξης λαμβάνει σύνταξη μόνο από ένα κράτος μέλος, το κράτος μέλος αυτό είναι αρμόδιο για την καταβολή των επιδομάτων, ανεξάρτητα από τον τόπο στον οποίο κατοικούν ο δικαιούχος της σύνταξης ή τα τέκνα του. Εάν, όμως, ένα άτομο λαμβάνει συντάξεις από περισσότερα κράτη μέλη και διαμένει σε ένα από αυτά, αρμόδιο για την καταβολή των επιδομάτων για τα εξαρτώμενα τέκνα είναι το κράτος κατοικίας.

Εάν ένας δικαιούχος σύνταξης λαμβάνει συντάξεις από περισσότερα κράτη μέλη πρέπει να ληφθείπόψη και η νομολογία του Δικαστηρίου σχετικά με την καταβολή του ποσού για την αντιστάθμιση της διαφοράς(3): εάν το ποσό των επιδομάτων για τα εξαρτώμενα τέκνα που καταβλήθηκε από το κράτος μέλος της κατοικίας σε έναν δικαιούχο σύνταξης είναι μικρότερο από το ποσό των επιδομάτων που θα κατέβαλε άλλο κράτος μέλος από το οποίο επίσης λαμβάνει σύνταξη ο δικαιούχος, τότε το δεύτερο κράτος μέλος πρέπει να καταβάλει ποσό ίσο με τη διαφορά του ποσού που θα κατέβαλε σύμφωνα με τη νομοθεσία του και του ποσού που οφείλει σύμφωνα με τη νομοθεσία του το κράτος κατοικίας. Ωστόσο, η αρχή αυτή ισχύει μόνο εφόσον οι περίοδοι ασφάλισης έχουν συμπληρωθεί σε αυτό το κράτος(4).

Σύμφωνα με τις πληροφορίες της Επιτροπής το επίδομα τέκνων στην Ελβετία, στο οποίο αναφέρεται το αξιότιμο μέλος, καταβάλλεται στα άτομα που λαμβάνουν σύνταξη από την Ελβετία για τα εξαρτώμενα τέκνα τους. Ως συμπληρωματική σύνταξη η οποία προκύπτει από την κύρια σύνταξη φαίνεται ότι νομιμοποιείται ως αύξηση ή συμπλήρωμα σε μία σύνταξη σύμφωνα με το άρθρο 77 του κανονισμού (ΕΟΚ) αριθ. 1408/71.

Συμπερασματικά, ένας δικαιούχος σύνταξης που λαμβάνει σύνταξη από την Ιταλία και από την Ελβετία και κατοικεί στην Ιταλία δικαιούται να λαμβάνει οικογενειακά επιδόματα από την Ιταλία για τα εξαρτώμενα τέκνα του με βάση το άρθρο 77. Εάν το δικαίωμα για σύνταξη από την Ελβετία θεμελιώνεται με βάση τις περιόδους ασφάλισης που συμπληρώθηκαν μόνο στην Ελβετία, χωρίς να λαμβάνονταιπόψει οι περίοδοι ασφάλισης που συμπληρώθηκαν σε άλλα κράτη μέλη και εάν το ποσό του επιδόματος τέκνων από την Ελβετία για τα εξαρτώμενα τέκνα του είναιψηλότερο από το οικογενειακό επίδομα της Ιταλίας, τότε το άτομο αυτό έχει δικαίωμα να λαμβάνει συμπλήρωμα από την Ελβετία ίσο με τη διαφορά των δύο ποσών.

(1) Κανονισμός (ΕΟΚ) αριθ. 1408/71 του Συμβουλίου της 14ης Ιουνίου 1971 περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας, κανονισμός ο οποίος τροποποιήθηκε από τον κανονισμό (ΕΚ) αριθ. 118/97 του Συμβουλίου της 2ας Δεκεμβρίου 1996, ΕΕ L 28 της 30.1.1997.

(2) Κανονισμός (ΕΟΚ) αριθ. 574/72 του Συμβουλίου της 21ης Μαρτίου 1972 περί του τρόπου εφαρμογής του κανονισμού (ΕΟΚ) αριθ. 1408/71 περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας.

(3) Προδικαστική απόφαση 11.6.1991,πόθεση C-251/89 Αθανασόπουλος, ECR [1991] I-2797· προδικαστική απόφαση 27.2.1997,πόθεση C-59/95 Bastos Moriana, ECR [1997] I-1071· προδικαστική απόφαση της 7.5.1998,πόθεση C-118/96 Gomez Rodriguez, ECR [1998] I-2461.

(4) Προδικαστική απόφαση της 27.2.1997,πόθεση C-59/95 Bastos Moriana, ECR [1997] I-1071.